text: Sønderjyske holder fast i svensk backprofil i to år til
  24 januar 2017 kl. 07.41
  Svenske Mattias Thynell har netop skrevet under på en toårig kontraktforlængelse med Sønderjyskes herreligahold i håndbold.
  Sønderjyske herrehåndbold og 26-årige Mattias Thynell har nu papir på hinanden i yderligere to sæsoner, selvom  en række klubber fra bl.a. Tyskland, Frankrig og Danmark var ude efter den stærke back.
  - Sønderjyske er en professionel klub med store ambitioner, og det tiltaler mig meget. Jeg er faldet godt til i Sønderborg. Jeg synes selv, at jeg har udviklet mig her i klubben, og jeg er glad og stolt, hver gang jeg trækker den lyseblå trøje over hovedet, siger Mattias Thynell til Sønderjyskes hjemmeside.
  
  